শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ চিত্রগ্রাহকের জন্য জাতীয় চলচ্চিত্র পুরস্কার বাংলাদেশের চলচ্চিত্রের চিত্রগ্রাহকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন বেবী ইসলাম চরিত্রহীন (১৯৭৫) চলচ্চিত্রের জন্য। সর্বাধিক ৯ বার এই পুরস্কার অর্জন করেন মাহফুজুর রহমান খান। আনোয়ার হোসেন ৫ বার; অরুণ রায় ও রফিকুল বারী চৌধুরী ৪ বার করে; বেবী ইসলাম ও হাসান আহমেদ ৩ বার করে; শফিকুল ইসলাম স্বপন, রেজা লতিফ, এম এ মোবিন, আবুল খায়ের, সাইফুল ইসলাম বাদল ২ বার করে এই পুরস্কার লাভ করেন।